# Jurnalul Oficial C 106A/21 m

| | ISSN 1977-1029 |
| --- | --- |
| Jurnalul Oficial
  al Uniunii Europene | C 106A |
| | |
| Ediţia în limba română | Comunicări şi informări | Anul 6121 martie 2018 |

ISSN 1977-1029

Jurnalul Oficial

al Uniunii Europene

C 106A

Ediţia în limba română

Comunicări şi informări

Anul 6121 martie 2018

---

| Informarea nr. | Cuprins | Pagina |
| --- | --- | --- |
| | V   Anunţuri |
| | PROCEDURI ADMINISTRATIVE |
| | Comisia Europeană |
| 2018/C 106 A/01 | EUROSTAT — Anunț de post vacant pentru funcția de director general adjunct (AD 15) – Luxemburg [Articolul 29 alineatul (2) din Statutul funcționarilor] – COM/2018/10378 | 1 |

Informarea nr.

Cuprins

Pagina

V   Anunţuri

PROCEDURI ADMINISTRATIVE

Comisia Europeană

2018/C 106 A/01

EUROSTAT — Anunț de post vacant pentru funcția de director general adjunct (AD 15) – Luxemburg [Articolul 29 alineatul (2) din Statutul funcționarilor] – COM/2018/10378

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Comisia Europeană

| 21.3.2018 | RO | Jurnalul Oficial al Uniunii Europene | CA 106/1 |
| --- | --- | --- | --- |

21.3.2018

RO

Jurnalul Oficial al Uniunii Europene

CA 106/1

---

EUROSTAT

Anunț de post vacant pentru funcția de director general adjunct (AD 15) – Luxemburg

[Articolul 29 alineatul (2) din Statutul funcționarilor]

COM/2018/10378

(2018/C 106 A/01)

Cine suntem

Eurostat este o direcție generală a Comisiei Europene care oferă Uniunii Europene un serviciu de informații statistice de înaltă calitate. Eurostat lucrează în serviciul instituțiilor europene, al statelor membre, al piețelor financiare, al întreprinderilor, al mass-mediei și al publicului larg.

Eurostat coordonează și consolidează guvernarea Sistemului Statistic European (SSE) în vederea furnizării în timp util a unor statistici fiabile și comparabile la nivelul UE, care să fie ușor accesibile tuturor utilizatorilor. Eurostat are sarcina de a propune toate actele legislative ale UE în domeniul statisticii. De asemenea, Eurostat coordonează îmbunătățirea sistemelor statistice din țările candidate, precum și pe plan mai larg, la nivel internațional.

În cadrul Eurostat, directorul general adjunct are în responsabilitate Direcțiile B, E, F și G, adică aproximativ 550 de angajați (inclusiv personal nepermanent și stagiari). Directorul general adjunct este subordonat direct directorului general al Eurostat, care este statisticianul-șef al Uniunii Europene. Eurostat are sediul la Luxemburg.

Ce propunem

Directorul general adjunct va oferi sprijin directorului general în orientarea strategică generală și gestionarea Eurostat, având în special în subordine următoarele direcții: „Metodologie; servicii statistice și informatice ale întreprinderilor” (ESTAT.B), „Statistici regionale și sectoriale” (ESTAT.E), „Statistici sociale” (ESTAT.F), „Statistici globale privind întreprinderile” (ESTAT.G), precum și Grupul operativ pentru Big Data (volumele mari de date).

Directorul general adjunct va conduce și va supraveghea activitățile serviciilor care îi sunt direct subordonate și va contribui, printre altele: la definirea și punerea în aplicare a strategiei și a programelor de lucru ale Eurostat; la elaborarea, producerea și difuzarea statisticilor europene și la reprezentarea Eurostat în cadrul reuniunilor sau al evenimentelor la nivel înalt.

Directorul general adjunct își desfășoară activitatea sub îndrumarea directorului general și îl înlocuiește pe directorul general atunci când acesta este absent.

Profilul căutat

Candidatul selecționat trebuie să fie o persoană cu un profil profesional remarcabil și dinamic, care să poată demonstra că are următoarele calități:

| — | dispune de aptitudini analitice excelente, de capacitatea de a identifica aspectele esențiale, de a defini și de a elabora obiective strategice și de a le transpune în planuri de acțiune concrete și realiste; |
| --- | --- |

—

dispune de aptitudini analitice excelente, de capacitatea de a identifica aspectele esențiale, de a defini și de a elabora obiective strategice și de a le transpune în planuri de acțiune concrete și realiste;

| — | a obținut rezultate solide în calitate de lider, manager și comunicator, care au implicat gestionarea unor echipe numeroase și a unor resurse financiare la nivel înalt; |
| --- | --- |

—

a obținut rezultate solide în calitate de lider, manager și comunicator, care au implicat gestionarea unor echipe numeroase și a unor resurse financiare la nivel înalt;

| — | are o excelentă capacitate de a defini prioritățile și de a se concentra asupra acestora, de a urmări și a evalua progresele înregistrate și de a monitoriza punerea lor în aplicare; |
| --- | --- |

—

are o excelentă capacitate de a defini prioritățile și de a se concentra asupra acestora, de a urmări și a evalua progresele înregistrate și de a monitoriza punerea lor în aplicare;

| — | dispune de aptitudini interpersonale și de competențe decizionale și de negociere la nivel înalt dovedite, precum și de o foarte bună capacitate de a comunica în mod eficace și eficient cu toate părțile interesate din Comisie sau din afara sa și de a stabili relații de încredere cu acestea; |
| --- | --- |

—

dispune de aptitudini interpersonale și de competențe decizionale și de negociere la nivel înalt dovedite, precum și de o foarte bună capacitate de a comunica în mod eficace și eficient cu toate părțile interesate din Comisie sau din afara sa și de a stabili relații de încredere cu acestea;

| — | are o foarte bună înțelegere a politicilor care intră în domeniul de competență al Eurostat și, mai ales, a responsabilităților pe care le implică funcția de director general adjunct. |
| --- | --- |

—

are o foarte bună înțelegere a politicilor care intră în domeniul de competență al Eurostat și, mai ales, a responsabilităților pe care le implică funcția de director general adjunct.

Criterii obligatorii (criterii de eligibilitate)

Pentru a fi luați în considerare pentru etapa de selecție, candidații trebuie să îndeplinească, până la data-limită de depunere a candidaturilor, următoarele criterii formale:

Cetățenie: candidații trebuie să fie cetățeni ai unuia dintre statele membre ale Uniunii Europene.

Titlu sau diplomă universitară: candidații trebuie să aibă:

| (i) | fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin 4 ani, |
| --- | --- |

(i)

fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin 4 ani,

| (ii) | fie un nivel de studii corespunzător unui ciclu complet de studii universitare absolvite cu diplomă și o experiență profesională adecvată de cel puțin 1 an, atunci când durata normală a studiilor universitare respective este de cel puțin 3 ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos). |
| --- | --- |

(ii)

fie un nivel de studii corespunzător unui ciclu complet de studii universitare absolvite cu diplomă și o experiență profesională adecvată de cel puțin 1 an, atunci când durata normală a studiilor universitare respective este de cel puțin 3 ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos).

Experiență profesională: candidații trebuie să aibă cel puțin 15 ani de experiență profesională postuniversitară la un nivel la care pot avea acces pe baza calificărilor menționate anterior.

Experiență într-o funcție de conducere: cel puțin 5 ani din experiența profesională cerută trebuie să fi fost dobândiți într-o funcție de conducere la nivel înalt (1) și ar trebui să aibă legătură directă cu un domeniu relevant pentru acest post.

Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (2) și să cunoască satisfăcător o altă limbă oficială a UE. Comisiile de selecție vor verifica, în cadrul interviului (interviurilor), îndeplinirea de către candidați a cerinței legate de cunoașterea satisfăcătoare a unei alte limbi oficiale a UE. În acest scop, interviul (sau o parte a acestuia) s-ar putea desfășura în limba respectivă.

Limita de vârstă: candidații trebuie să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește 66 de ani [a se vedea articolul 52 litera (a) din Statutul funcționarilor] (3).

Independență și declarația de interese

Înainte de a-și prelua atribuțiile, candidații trebuie să declare că se angajează să acționeze în mod independent, în interesul public, precum și că nu au interese despre care s-ar putea considera că le afectează independența.

Numirea și condițiile de încadrare în muncă

Directorul general adjunct al Eurostat va fi selectat și numit de Comisia Europeană în conformitate cu procedurile de selecție și recrutare ale acesteia [a se vedea, de asemenea, Documentul sinoptic privind politica referitoare la înalții funcționari – Compilation Document on Senior Officials Policy
   (4)]. În cadrul procedurii de selecție, candidații care au fost invitați la un interviu cu Comitetul consultativ privind numirile din cadrul Comisiei vor participa, înaintea acestui interviu, la probele din etapa „centru de evaluare”, sub supravegherea unor consultanți externi din domeniul recrutării.

Din motive funcționale și pentru a finaliza procedura de selecție cât mai rapid posibil, atât în interesul candidaților, cât și al instituției, procedura de selecție se va desfășura numai în limba engleză și/sau în limba franceză (5).

Salariul și condițiile de încadrare în muncă sunt cele prevăzute în Statutul funcționarilor pentru funcționarii cu gradul AD 15 ai Uniunii Europene. Candidații trebuie să aibă în vedere condiția menționată în Statutul funcționarilor conform căreia toți noii angajați trebuie să încheie cu succes o perioadă de probă de 9 luni.

Directorul general adjunct al Eurostat își desfășoară activitatea la Luxemburg.

Egalitatea de șanse

Comisia Europeană aplică o politică activă a egalității de șanse (în special în ceea ce privește echilibrul de gen), cu scopul de a spori numărul femeilor care ocupă funcții de conducere, și încurajează în special candidaturile din partea femeilor.

Procedura de depunere a candidaturii

Înainte de depunerea candidaturii, verificați cu atenție dacă îndepliniți toate criteriile de eligibilitate (de la secțiunea „Criterii obligatorii”), în special cele privind tipurile de diplome și experiența profesională cerute, precum și competențele dumneavoastră lingvistice. Neîndeplinirea vreunuia dintre criteriile de eligibilitate duce la excluderea automată din procedura de selecție.

Dacă doriți să vă depuneți candidatura, trebuie să vă înscrieți prin internet, accesând site-ul:

https://ec.europa.eu/dgs/human-resources/seniormanagementvacancies/

și să urmați instrucțiunile menționate la această adresă privind diferitele etape ale procedurii.

Trebuie să aveți o adresă de e-mail valabilă. Aceasta servește drept mijloc de identificare a înscrierii dumneavoastră și ne va permite să vă contactăm pe durata procedurii de selecție. Prin urmare, vă rugăm să informați Comisia Europeană cu privire la orice modificare a adresei dumneavoastră de e-mail.

Pentru a vă finaliza înscrierea, va trebui să încărcați un CV în format PDF și să completați online o scrisoare de intenție (de maximum 8 000 de caractere). Din motive funcționale și pentru a finaliza procedura de selecție cât mai rapid posibil, atât în interesul candidaților, cât și al instituției, CV-ul și scrisoarea de intenție trebuie să fie redactate în limba engleză, franceză sau germană.

După finalizarea înscrierii online, veți primi un e-mail de confirmare a înregistrării candidaturii dumneavoastră. E-mailul respectiv va conține și un număr de înregistrare, care va fi numărul dumneavoastră de referință pentru toate aspectele legate de candidatura dumneavoastră. În cazul în care nu primiți un e-mail de confirmare, candidatura dumneavoastră nu a fost înregistrată!

Vă atragem atenția asupra faptului că nu este posibil să urmăriți online evoluția candidaturii dumneavoastră. Veți fi contactat direct de Comisia Europeană cu privire la stadiul candidaturii dumneavoastră.

În cazul în care aveți nevoie de mai multe informații și/sau întâmpinați probleme de ordin tehnic, vă rugăm să trimiteți un e-mail la următoarea adresă: HR-MANAGEMENT-ONLINE@ec.europa.eu

Data-limită

Data-limită pentru înscriere este 24 aprilie 2018, ora 12.00 (ora Bruxelles-ului). Înscrierea online nu va mai fi posibilă ulterior.

Este responsabilitatea dumneavoastră să finalizați înscrierea online în timp util. Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul intens pe internet sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. Odată expirat termenul-limită pentru efectuarea înscrierii, nu veți mai putea introduce niciun fel de date. Nu se acceptă înscrierile tardive.

Informații importante pentru candidați

Se atrage atenția candidaților asupra faptului că deliberările comitetelor de selecție sunt confidențiale. Se interzice candidaților sau oricărei alte persoane care acționează în numele lor să stabilească contacte directe sau indirecte cu membrii acestor comitete.

Protecția datelor cu caracter personal

Comisia se va asigura că datele cu caracter personal ale candidaților sunt prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (6).

---

(1)  În CV-urile lor, candidații ar trebui să indice, cel puțin pentru perioada de 5 ani în cursul căreia a fost dobândită experiența într-o funcție de conducere la nivel înalt: 1. denumirea și natura funcțiilor de conducere deținute; 2. numărul de angajați avuți în subordine în perioada în care au deținut funcțiile respective; (3) dimensiunea bugetelor gestionate; și (4) numărul nivelurilor ierarhice superioare și inferioare, precum și numărul de posturi existente la același nivel ierarhic cu cel al candidatului.

(2)  http://eur-lex.europa.eu/legal-content/EN/TXT/PDF/?uri=CELEX:01958R0001-20130701&qid=1408533709461&from=RO

(3)  http://eur-lex.europa.eu/legal-content/RO/TXT/PDF/?uri=CELEX:01962R0031-20140701&from=RO

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  Comitetul de selecție se va asigura că vorbitorii nativi ai acestor limbi nu vor beneficia de un avantaj necuvenit.

(6)  JO L 8, 12.1.2001, p. 1.

---